b'\n_START_ARTICLE_\nAlfred Oswald Kairamo\n_START_SECTION_\nHenkil\xc3\xb6historia ja ammattiura\n_START_PARAGRAPH_\nKairamo kuului Kihlmanin sukuun mutta suomensi Suuressa nimenmuutoksessa vuonna 1906 nimens\xc3\xa4 Kairamoksi. H\xc3\xa4nen vanhempansa olivat teologi, koulu- ja talousmies Alfred Kihlman (1825\xe2\x80\x931904) ja Hilda Augusta Wilhelmiina Forssell. H\xc3\xa4nen puolisonsa vuodesta 1897 oli Anna Brusila. Heid\xc3\xa4n poikansa oli vuorineuvos Aulis Kairamo, jonka poikia taas olivat vuorineuvos Kari Kairamo ja arkkitehti Erkki Kairamo._NEWLINE_Kairamo p\xc3\xa4\xc3\xa4si ylioppilaaksi 1875 ja valmistui filosofian kandidaatiksi 1880, maisteriksi 1882 ja lisensiaatiksi sek\xc3\xa4 tohtoriksi 1883. Kairamo toimi Helsingin yliopiston kasvitieteen dosenttina 1885\xe2\x80\x931897 sek\xc3\xa4 Kasvitieteen museon vt. amanuenssina 1886\xe2\x80\x931887 ja amanuenssina 1892\xe2\x80\x931897. H\xc3\xa4n oli kasvitieteen ylim\xc3\xa4\xc3\xa4r\xc3\xa4inen professori 1897\xe2\x80\x931903, vastuullaan kasvimuseon valvonta, ja osallistui tutkimusretkille Inarin Lappiin 1880 sek\xc3\xa4 Kuolaan ja Pohjois-Ven\xc3\xa4j\xc3\xa4lle 1887\xe2\x80\x931892._NEWLINE_Suomen Biologian Seura Vanamo on ly\xc3\xb6t\xc3\xa4tt\xc3\xa4nyt Kairamo-mitalin, jota se jakaa suurimpana tunnustuksenaan suomalaisen luonnontutkimuksen hyv\xc3\xa4ksi tehdyst\xc3\xa4 ty\xc3\xb6st\xc3\xa4. Kairamo oli seuran ensimm\xc3\xa4inen kunniaj\xc3\xa4sen._NEWLINE_Kairamo oli senaatin talousosaston j\xc3\xa4sen ja maanviljelystoimikunnan p\xc3\xa4\xc3\xa4llikk\xc3\xb6 (ministeri) 1903\xe2\x80\x931905._NEWLINE_Vuosien 1905\xe2\x80\x931938 v\xc3\xa4lill\xc3\xa4 Kairamo hoiti omistamaansa Ellil\xc3\xa4n kartanoa Hattulassa, jossa harjoitettu koetoiminta johti Hankkijan kasvinjalostuslaitoksen syntyyn ja oli merkitt\xc3\xa4v\xc3\xa4ss\xc3\xa4 osassa suomalaisen viljakasvinjalostuksen alkamisessa. Kairamo oli perustamassa Osuuskassojen Keskuslainarahasto Osakeyhti\xc3\xb6t\xc3\xa4, nykyist\xc3\xa4 OP-Ryhm\xc3\xa4\xc3\xa4, vuonna 1902. H\xc3\xa4n oli Kajaanin Puutavara Oy:n (my\xc3\xb6hemmin Kajaani Oy) johtokunnan puheenjohtaja 1909\xe2\x80\x931924 ja 1927\xe2\x80\x931938 sek\xc3\xa4 Oy Ule\xc3\xa5n johtokunnan j\xc3\xa4sen 1927\xe2\x80\x931937. H\xc3\xa4n oli Kansallis-Osake-Pankin hallintoneuvoston j\xc3\xa4sen 1914\xe2\x80\x931938 ja hallintoneuvoston puheenjohtaja 1919\xe2\x80\x931938._NEWLINE_Kairamo oli my\xc3\xb6s Suomen diplomaattinen edustaja Virossa 1919.\n_START_SECTION_\nToiminta poliitikkona\n_START_PARAGRAPH_\nKairamo valittiin suomalaisen puolueen kansanedustajaksi 1907\xe2\x80\x931913 ja 1917\xe2\x80\x931918 H\xc3\xa4meen l\xc3\xa4\xc3\xa4nin etel\xc3\xa4isest\xc3\xa4 vaalipiirist\xc3\xa4. H\xc3\xa4n oli viel\xc3\xa4 kokoomuksen kansanedustajana 1918\xe2\x80\x931919.'